የውብማር ምስ ክልተ ኣሕዋታን ክልተ ደቂ ሓፍታን እያ ተጋዲላ። ምስ ኣሕዋታ ምግዳላ ልዑል ታሕጓስ ይፈጥረላ። ኣብ ጐኒ ኣሕዋታ ብምዃን ተቓሊሳ፡ ደርግ ብምድምሳሱ ኸዓ ፈፂሙ ኣየጣዕሳን። "ደቀንስትዮ መስዋእትነት ዝኸፈላሉ ቃልሲ መወዳእትኡ ስርዓት ብርዥዋ እዩ ሃኒፁ። ናፅነት ህዝቢ ዝዓገተ ስርዓት እዩ ተሃኒፁ። እቲ ኣብ በረኻ ዝተጠጀአ፡ ናፅነት ዝኸልእ ቅዋም ሐዚ ብደረጃ መንግስቲ ናፅነት ደቀንስትዮ ይኸልእ'ሎ" ትብል ተጋዳሊት የውብማር። 15 ዓመት ኣብ ዕጥቃዊ ቃልሲ 10 ዓመት ድማ ኣባል ኣመራርሓ ክልል ትግራይ ብምዃን ተቓሊሳ። ውድብ ህወሓት ብ1993 ኣብ ክልተ ክትግማዕ እንተላ ካብ ፈፃሚት ስራሕ ከምዘግለልዋ ትዛረብ። ሻቡ ግና ንሰለስተ ኣዋርሕ ኣብ ኣመሪካ ኣብ ስልጠና እያ ነይራ። ምስ ተመለሰት እቲ ኩነታት ተቒቢሉዋ። ብድሕሪኡ፤ ነቲ ሕገ ደንቢ ውድብ ዝረገፀ ጉጅለ ከምዘይትቕበሎ ብዕሊ ገሊፃ። በዓልቲ ቤት ተጋዳላይ ገብሩ ኣስራት ብምዃና ጥራሕ ኣድልዎን ምግላልን ከምዝበፀሓ ትኣምን። ብ 1980 ዓ.ም 4 ደቀንስትዮ ተጋደልቲ ፀረ ተባዕትዮ ወላ እውን ፀረ ቅኑዕ መሰል ደቀንስትዮ ኢኽን ተባሂለን ተነቒፈን እየን። ነዚ ንምግላፅ ድማ 'ፈሚኒስት' ኢኽን ዝብል ስያመ ኣብቲ ገምጋም ቀሪቡ። መግለጺ ስእሊ, ኣብ በረኻ ኣብ እዋን ገድሊ ዝተጠጀአ ሓዳር ተጋደልቲ የውበማርን ገብሩ ኣስራትን ክሳብ ሎሚ ፀኒዑ ቀፂሉ'ሎ "ማዕርነት ደቀንስትዮ ክረጋገፅ ዝኽእለሉ ግብራዊ ምንቅስቓስ ስለዝገበርና 'ፈሚኒስት' ኢሎሙና። ኰይኑ ግና 'ፈሚኒዝም' መሰል ኣንስትዮ ንምርግጋፅ ዝግበር ስነ ሓሳባዊ ቃልሲ እምበር ፀርፊ ኣይኰነን። ግና ንሳቶም ኣይተረደኦምን ንሕናለ ኣይተረደአናን ነይሩ" ብምባል ነቲ ሻቡ ዝነበረ ምርጋሕ ትገልፆ። ኣብዚ ሐዚ እዋን ንደቀንስትዮ ዘሳትፍ ስርዓት ተሃኒፁ'ዶ ኣይተሃነፀን ዝብል ንምርኣይ ቁፅሪ ኣብ ስልጣን ዘለዋ ደቀንስትዮ ከም መረዳእታ ይቐርብ። ኣብ ቤት ምኽሪ ክልል ትግራይ 50 ሚኢታዊ ብፅሒት ኣለወን ዝብል ከም ሓደ መግለፂ ዕውት ውፅኢት ይውሰድ። ተጋዳሊት የውብማር ንዚ ሓሳብ'ዚ ብኸመይ ከምዘይትቕበሎ ተረጊፃ ትዛረብ። "እቲ ቁፅሪ ዋላ 90 ሚኢታዊ ይብፃሕ ኣንስትዮ ካብ ኢህወዴጋዊ ኣተሓሳስባ ወፂአን ናፃ ውዳበ ክሳብ ዘየረጋገፃ ማዕርነት ዝበሃል ኣይሕሰብን። እተን ኣባላት ዝዀና ናብ ስልጣን ክድይባ እተን ኣባላት ዘይኰና ክመርፃ እዩ ዝድለ። ካብ ከምዚ ዝበለ ግጉይ ኣካይዳ ካብቲ ውድብ ዝተፈለየ ሓሳብ ሒዘን ብምቅላስ ቀስ ብቐስ ናብ ስልጣን እንተዝመፃ እዩ ዝሓይሽ" ከም እምነት የውብማር ሕቶ ናፅነት ዛጊድ ኣይተመለሰን። ናፅነት ኣብ ዘይብሉ ቀያዲ ስርዓት ክንዲ ዝደለየኦ ቁፅሪ ይሃልወን ዝዓብሶ ነገር የለን። እተን ሐዚ ብሰናይ ፍቓድ ኢህወዴግ ናብ ስልጣን ዝደየባ ደቀንስትዮ ፅባሕ እቲ ውድብ እንተተሳዒሩ ብናይ ባዕለን ናፅነታዊ ቃልሲ ዝሓዝኦ ቦታ ስለዘይኰነ ፋሕ እየን ዝብላ። "ዘይተኸምበተ ቃልሲ ተጋድሎ ኣንስትዮ ትግራይ" የውብማር ኣስፋው ኣብ ምግዳል ዝረአየቶን ሓቂ እዩ ኢላ ዝኣመነትሉን ጉዳይ ብመልክዕ መፅሓፍ ሰኒዳቶ። እቲ መፅሓፍ ብ2002 ዓ.ም ብኣምሓርኛ ዝተፅሓፈን "ፊኒክስዋ ሞታም ትነሳለች፤ ያልተቋጨው የትግራይ ሴቶች ገድል" ዝብል ርእሲ ኣለዎ። የውብማር "ኣንስትዮ ትግራይ ዝኸፈለኦ መስዋእትነትን ዝረኸበኦ ረብሓን ሚዛኑ ስለዝሰሓተ ኣነ ብዓቕመይ መበገሲ ዝኸውን ፅሒፈ። እቲ ቃልሲ ብሓንቲ መፅሓፍ ጥራሕ ኣይግለፅን። ፊኒክስ ድማ ወዲቓ ትትስእ፤ መግለፂ ፅንዓትን እምብለይ በሃሊትን ገይራ ትውሰድ ዓሌት ዑፍ እያ፤ እቲ መፅሓፍ ተስፋ ብዘይቀበፀ ሰብ ዝተፅሓፈን ክንትስእ ኢና፤ ብዝብል ተስፋ ዘስንቕ እምበር ተስፋ ዘቑርፅ ኣይኰነን'' ብምባል መደምደታ ተዕርፍ ፀሓፊት እቲ መፅሓፍ የውብማር። ነቲ መፅሓፍ ብርክት ዝበለ ሰብ ኣንቢብዎ'ሎ። ናብ ህዝቢ ቀሪቡ እውን ተገምጊሙን ርእይቶ ተዋሂብዎን እዩ። ደቀንስትዮ ኣብ ዝወፈራሉ ብፅንዓት ተቓሊሰን ከምዝዕወታ ተገንዚብና ኢና ዝብል ርእይቶ ካብ ብዙሓት መናእሰይ ረኺባ። እዚ ድማ ንየውብማር ዓብዪ መኽሰብን ሽልማትን እዩ። ኣንስትዮ ኣብቲ ቃልሲ ዝነበረን ተጋድሎ ካብቲ መፅሓፍ ዝተረደአ ሰብ ሰኣን ዘዋፍረን እዩ እምበር ብወረ ተይኰነስ ብተግባር ለውጢ ኣብ ምምፃእ ዓብዪ ግደ ኣለወን ዝብል እምነት ክሕዝ ይኽእል። ለበዋ የውብማር "ኣብ ዓድና ናፃ መራኸቢ ህዝቢ የለን፤ ሓደ ዓይነት ኣተሓሳስባ ዘለዎ ኢህወዴግ ተቘፃፂርዎ። ህዝባዊ መራኸቢ ሓፋሽ ኣብ ዘይብሉ ድማ ዋላ ሓደ ነገር ክግበር ኣይኽእልን። ኰይኑ ግና ብደቀንስትዮ ዝምረሓ ውሱናት ውልቀ ሚድያ ኣለዋ፤ እዚአን ጠመተአን ኣብ ደቀንስትዮ መናእሰይ ክገብራ እላቦ። ናፃ ሕቶ ደቀንስትዮ ኣልዒለን ክሰርሓ እምሕፀን። ዝተመሃራ ደቀንስትዮ ባይታ ክረኽባ ካብተን ብደቀንስትዮ ዝምርሓ ውልቀ መራኸብቲ ሓፋሽ ብዙሕ እፅበይ" ትብል። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
